တုသိတာဘုံ

ကြီးကျယ်မြင့်မြတ်သော စည်းစိမ်ကျက်သရေတို့နှင့် ပြည့်စုံကြ၍ နှစ်သက်ရွှင်လန်းခြင်းသို့ ရောက်နေကြသော နတ်တို့၏ စံရာဘုံ ဖြစ်သည်။ ထိုဘုံ၌ဖြစ်ကြသောနတ်တို့သည် အမြဲမပြတ် ရွှင်မြူးနှစ်သက်ပျော်ပါးနေကြရသောကြောင့် တုသိတာနတ်ဘုံဟု ခေါ်သည်။တုသိ(ဿိ)တပုရ (န) [တုသိ(ဿိ)တ+ပုရ] သန္တုဿိတာနတ်မင်းသည် အကြီးအကဲနတ်မင်း ဖြစ်သည်။ ဘုရားအလောင်းများသည် ဤနတ်ဘုံ၌ စံလေ့ရှိသည်။ ဗုဒ္ဓဘုရားအလောင်းသည် ဘုရားမဖြစ်မီ တဘဝ၌ တုသိတာနတ်ပြည်၌ “သေတကေတု”မည်သောနတ်မင်း ဖြစ်လေသည်။(ဥဒါန၊ဋ္ဌ၊၂၅၁) မယ်တော် မဟာမာယာသည် အလောင်းတော်ကို ဖွားမြင်ပြီးနောက် ၇-ရက်မြောက်နေ့၌ စုတေ၍ ယင်း-၌ပင် ဖြစ်ရသည်။(အံ၊ဋ္ဌ၊၁၊၂၆၃။ အပ၊ဋ္ဌ၊၁၊၆၃။ ဗုဒ္ဓဝံ၊ဋ္ဌ၊၃၁၉) ဘုရားအလောင်း၏ မယ်တော် စသည့် သူတော်ကောင်းပုဂ္ဂိုလ်များ စံရာ နတ်ပြည်လည်း ဖြစ်သည်။ အနာထပိဏ်သူဌေးသည် ဤ တုသိတာနတ်ဘုံတွင်နတ်သားဖြစ်ရသည်။* အလောင်းတော်သည် ယင်း-၌ နေစဉ်ပင် လူ့ပြည်၌ ဗုဒ္ဓကောလာဟလ-ဖြစ်၏ (အပ၊ဋ္ဌ၊၁၊၅၈။ ဗုဒ္ဓဝံ၊ဋ္ဌ၊၃၁၇)။ ဤစကြဝဠာမှ တစ်ပါးသော စကြဝဠာတို့၌လည်း တုသိတာနတ်ပြည် ရှိသေး၏ (အံ၊၁၊၂၂၈။ အံ၊၃၊၃၀၃။ သံ၊ဋ္ဌ၊၁၊၂၈)။ ဘုရားဖြစ်ရန် အခွင့်မျှော်လင့်နေသော အရိမေတ္တေယျ-ဘုရားအလောင်းတော်သည် ယင်း-၌ စံနေတော်မူဆဲ ဖြစ်၏ (မဟာဝံသ၊၃၂။ ၇၃)။ သီဟိုဠ်ကျွန်း B.E. ၃၈၃-မှ စ၍ ၂၄-နှစ်တိုင်တိုင် မင်းပြုခဲ့သော လောဟမဟာပါသာဒ-ပြာသာဒ်ကြီးနှင့် မရိစဝဋ္ဋိစေတီ မဟာစေတီတော်ကြီးတို့၏ ဒါယကာ ဒုဋ္ဌဂါမဏိမင်းမြတ်သည် ယင်း-မှ ရောက်ရှိလာသော နတ်ရထားအသစ်ဖြင့် ယင်း-သို့လိုက်ပါ၍ နတ်စည်းစိမ်ကို ခံစားရလေသည် (မဟာဝံသ၊၃၂။၈၇၅)။ တုသိတပုရံ—အဘိ၊ဋ္ဌ၊၃၊၂၆၁။ မူလဋီ၊၃၊၁၀၀။ တုသိတပုရာ—ဒီ၊ဋ္ဌ၊၂၊၂၄၅။ အံ၊ဋ္ဌ၊၁၊၈၉၊ ၁၀၉၊ ၁၄၇။ အဘိ၊ဋ္ဌ၊၁၊၇၀။ အပ၊ဋ္ဌ၊၁၊၁၂၉၊ ၃၀၂။ တုသိတပုရတော—အဘိ၊ဋ္ဌ၊၁၊၇၈။ ပဋိသံ၊ဋ္ဌ၊၂၊၂၇၅။ တုသိတပုရေ— ဒီ၊ဋ္ဌ၊၂၊၂၊ ၂၄၄။ မ၊ဋ္ဌ၊၄၊၁၂၄။ သံ၊ဋ္ဌ၊၂၊၈၆။ အံ၊ဋ္ဌ၊၁၊၇၇၊ ၈၈၊ ၂၂၇၊ ၂၆၃။ အဘိ၊ဋ္ဌ၊၃၊၂၆၁၊ ဓမ္မ၊ဋ္ဌ၊၁၊၅၃၊ ၉၉။ ဥဒါန၊ဋ္ဌ၊၁၃၂၊ ၂၅၁။ ဣတိဝုတ်၊ဋ္ဌ၊၁၂၈။ အပ၊ဋ္ဌ၊၁၊၂၊ ၅၇၊ ၆၁၊ ၆၃၊ ၃၄၈။ ဗုဒ္ဓဝံ၊ဋ္ဌ၊၁၀၁။ စရိယာ၊ဋ္ဌ၊၁၀၃။ ဇာ၊ဋ္ဌ၊၁၊၂၊ ၅၆၊ ၆၁။ ဇာ၊ဋ္ဌ၊၇၊၃၅၉၊၃၈၇။ သီ၊ဋီ၊သစ်၊၁၊၆၂။ ဒီ၊ဋီ၊၂၊၂၂၀ ဇိနာလင်္ကာရ။ ၁၈၆။ တုဿိတပုရေတိတု-တဗ္ဗတာယ ဧဝံနာမကေ ဒေဝပုရေ။ မဟာ-နိပါတ်၊ ဝေဿန္တရာ-ဇာတ်၊ဋီ။ ပေ။ တုသိတာနတ်သက်သည် နှစ်ပေါင်း(၄၀၀၀)ရှိသည်။ လူတို့၏အရေအတွက်အားဖြင့် နှစ်ပေါင်း(၅၇)ကုဋေ နှင့် ခြောက်သန်းရှိသည်။ လူတို့၏ နှစ်(၄၀၀)သည် တုသိတာနတ်(၁)ရက် ဖြစ်သည်။မောင်ဝိဇ္ဇာ “ဗုဒ္ဓ နှင့် ဗုဒ္ဓဘာသာအကြောင်း”တက္ကသိုလ်သျှင်သီရိ“နတ်ပြည်ရောက်လူသားတို့၏ ဘဝအတွေ့အကြုံများ” ဆက်စပ်ဖတ်ရှုရန် ရဟန်းသံဃာများ ပြန်ကြွသွားပြီးနောက် တုသိတာနတ်ရထား ပန်းကုံးစွပ်ခြင်း ဖခင်ထက် သမီး ဂုဏ်သိက္ခာကြီးခြင်း၊ တုသိတာနတ်ပြည်၌ ဖြစ်ခြင်းတို့ကို ဟောကြားခြင်း ငရဲမှလွတ်၍ တုသိတာ၌ဖြစ်ခြင်း သန်းဘဝမှ တုသိတာဘုံ၌ ဖြစ်ခြင်း ကုန်သည်ကြီး သေ၍ တုသိတာ၌ ဖြစ်ခြင်း မယ်တော် မဟာမာယာဒေဝီ နတ်ရွာစံ၍ တုသိတာနတ်ပြည်၌ ဖြစ်ခြင်း ကိုးကား Category:၃၁-ဘုံ Category:နတ်ဘုံ ခြောက်ဘုံ